Zápis zo zasadnutia výboru Slovenskej spoločnosti pre poľnohospodárske, lesnícke, potravinárske a veterinárske vedy pri SAV zo dňa 18.11.2024, konaného online cez aplikáciu Microsoft Teams
Prítomní: podľa prezenčnej listiny
P r o g r a m 
1. Otvorenie
2. Kontrola uznesení
3. Plnenie plánu  práce za rok 2024
4. Príprava Bulletinu za rok 2024
5. Plán práce na rok 2025 
6. Rôzne 
 
K bodu 1
Zasadnutie otvoril a viedol predseda prof. Ing. Jozef Golian, Dr. Zasadnutia sa zúčastnilo 11 členov výboru spoločnosti z 15-tich. 
Ospravedlnení: prof. Ing. Marcela Capcarová, DrSc., doc. RNDr. Jaroslava Sobocká, CSc., Mgr. Katarína Adamčíková, PhD., Ing. Jozef Váľka, CSc.
K bodu 2:

Uznesenie 1, 2 zo 2.9.2024 platia trvalo, uznesenie č. 4, 5 bolo splnené, uznesenie č. 3 sa predlžuje do 8.12.2024. K uzneseniam 4 a 5 predseda spoločnosti uviedol, že zborník vedeckých príspevkov je v redakčnej úprave na NPPC VUPOP v Bratislave. Doteraz bolo spracovaných 18 príspevkov, z nich je 10 z Potravinárskej sekcie. Ďalšie 2 príspevky prisľúbil zaslať ešte prof. Gálik. Zborník by mal byť vydaný do 10.12.2024
 
K bodu 3:
Predseda spoločnosti informoval o aktivitách, ktoré sa realizovali prezenčnou formou a ktoré boli vyúčtované z príspevku SAV. Na akcie bolo pridelených spolu 2 040 € z celkovo žiadaných 7 240 €. Zo 17-tich akcií nebolo financovaných 5 z nich. Finančné prostriedky boli vyčerpané všetky a bol pripravený prehľad čerpania finančných prostriedkov aj s dátumami vystavenia faktúr. Financovanie jednotlivých aktivít je pomerne rozsiahle a neodvíja sa od počtu účastníkov, tradície konania akcie resp. od jeho celospoločenského významu.

K bodu 4
V súvislosti s prípravou Bulletinu za rok 2024  je potrebné v rámci sekcií spracovať jednotlivé aktivity za rok 2024 podľa štruktúry z predchádzajúceho roku. Do Bulletinu je potrebné zahrnúť všetky aktivity sekcií ako aj jej jednotlivých členov vrátane tých, ktoré sa nerealizovali resp. boli zlúčené s inými aktivitami.

K bodu 5
Plán práce na rok 2025 je potrebné pripraviť vo forme tabuliek, ktoré budú súčasťou rubriky plánu práce v Bulletine spoločnosti. Spracované budú samostatne do súboru excel a zaslané v stanovenom termíne Ing. Morovicsovi, vedeckému tajomníkovi SAV ako podklad pre pridelenie finančných prostriedkov na rok 2025. Menšie akcie (prednášky v rámci vedeckej kaviarne a pod.) je potrebné zastrešiť do jednej akcie a každá sekcia predloží max. 3 - 4 akcie na rok.

K bodu 6
Ing. Staruch predniesol návrh na udelenie Fándlyho medaily pre:
Spoločnosť Ryba Žilina spol. s r. o., pri príležitosti 100-ho založenia firmy a 70. výročia začatia výroby tresky v tomto závode.
V diskusii návrh podporili doc. Cejpek a prof. Golian.

Hlasovanie
Počet prítomných:  Za návrh: 11  Zdržali sa: 0     Proti: 0
Text na diplome: Za dlhodobý prínos k rozvoju potravinárskej výroby na Slovensku, inovácie a kvalitu výrobkov

doc. Cejpek, požiadal o možnosť nahrávania online rokovaní výboru spoločnosti, s ktorým prítomní členovia súhlasili.

Uznesenia č. 1
Zaslať podklady za činnosť jednotlivých pobočiek podľa schválených predispozícií z minulého roka
Termín: 10.12.2024                                                            Zodpovední:  predsedovia sekcií
Uznesenie č.2
Spracovať príspevok do Bulletinu  k aktuálnym problémom v jednotlivých sekciách. 
Termín: 10.12.2024                                                            Zodpovední:  predsedovia sekcií
Uznesenie č. 3
Zaslať podklady k plánu práce na rok 2025 podľa doterajšej  štruktúry.
Termín: 10.12.2024                                                            Zodpovední:  predsedovia sekcií
Uznesenie č.4
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru
Uznesenie č.5
Realizovať vyúčtovanie financovaných akcii do 10 dní po termíne konania akcie. Podklady pre vytvorenie faktúry je potrebné zasielať predsedovi spoločnosti. Faktúry budú platné len s podpisom predsedu spoločnosti.
Termín: trvalý                                                                Zodpovední:  organizátori akcií
Uznesenie č. 6
Realizovať všetky aktivity sekcií v zmysle „Manuálu povinnosti predsedov sekcií“ za dodržania ich obsahovej náplne a definovaných termínov ich plnenia
Termín: trvalý                                                                Zodpovední:  predsedovia sekcií                              

Termín nasledujúceho výboru v poslednom januárovom, resp. prvom februárom týždni bude včas upresnený.

V Nitre                                  dňa  18.11.2024
                                                                                           prof. Ing. Jozef Golian, Dr.
                                                                                                predseda SSPLPV